ไม่รู้ว่าตกขาวหรือเปล่า มันเป็นสีน้ำตาลอ่อนๆคล้ายๆประจำเดือนไม่มีอาการคันหรือแสบแต่มีกลิ่นไม่พึ่งประสงค์ด้วยค่ะ สามารถรักษามั้ยคะ เป็นแบบนี้อันตรายหรือเปล่า
สวัสดีค่ะ ตกขาวสีน้ำตาลอ่อนๆ อาจเกิดจาก1. เป็นตกขาวที่มีเลือดปนจากสาเหตุต่างๆ เช่น- ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ แต่มักไม่ได้ทำให้มีกลิ่นเหม็น- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งปากมดลูก เป็นต้น แต่มักจะมีเลือดออกมาให้เห็นชัดเจน และออกมาเรื่อยๆ2. มีการติดเชื้อต่างๆ ในช่องคลอด เช่น การอักเสบของช่องคลอดจากเชื้อแบคทีเรีย ติดเชื้อปรสิตในช่องคลอด ซึ่งจะทำให้ตกขาวมีกลิ่นเหม็นได้3. มีมดลูกอักเสบ มักมีอาการปวดท้องน้อยร่วมด้วยหากไม่ได้ใช้ยาใดๆ อยู่ และยังคงมีตกขาวสีน้ำตาลออกมาอีกเรื่อยๆ หรือมีเลือดออกผิดปกติมาเรื่อยๆ หรือมีปวดท้องน้อย แนะนำควรไปพบสูติ-นรีแพทย์เพื่อตรวจหาสาเหตุค่ะ